**Kazinczy Ferenc**

*(Érsemjén, 1759. október 27-Széphalom, 1831. augusztus 22.)*

Több mint hat és fél évi fogságából öt és fél évet Kazinczy Budán, Spielbergben, Brünnben és Kufsteinben töltött. Az utolsó, majdnem pontosan egy évet azonban Munkács várában raboskodta. Kufsteinből jókora kerülőkkel megyénken keresztül szállították Munkácsra. Kufsteinből 1800. június 30-án indultak el, s augusztus 12-én Rakamaznál értek Szabolcs megyébe, s még aznap délben már Kótajban voltak. Itt Ibrányi Károlyné fogadójában szálltak meg, aki Kazinczy távoli rokona volt, s két napig az egész társaságot vendégül látta.

Lásd még: Nyírbogdány, Nyírkarász, Vásárosnamény, Csaroda, Nyíregyháza. Irodalom:

Kazinczy Ferenc: Fogságom naplója, Pályám emlékezete. Válogatott művei. Magyar Klasszikusok. Bp. 1960.

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./